《竹外海棠》
宋代·卫宗武

我有三径园，今为牛马皂。
傍家寻丈地，昔未长荼蓼。
琅玕数十寻，新培岁可考。
幻出一庭阴，咫尺成深窈。
客来可款延，友至或径造。
于时正芳菲，所欠花缭绕。
隔篱旧封植，一种媚而好。
卷翠护春姿，娇红衒天巧。
折来侑清尊，嫣我灰一笑。
绝胜歌舞群，声容托幻眇。
久欲构小亭，为计恨不早。
金屋延阿娇，只恐人易老。
此花擅春妍，独恨易荣槁。
岂若对此君，四时森羽葆。
不惟袪尘俗，端可助吟啸。
良辰集朋簪，杯栏惭草草。
於焉小徜徉，即此是幽讨。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。